Pod Case tryller dit Apple Watch om til en iPod

Her er en ide, der er lige så genial som den er simpel – og som Apple fluks burde opkøbe og sætte i produktion. Pod Case er et etui, der omdanner et Apple Watch til en iPod-musikafspiller. Egentlig er den produceret til Apple Watch Series 4, men hvorfor ikke lave den, så den fungerer med ældre modeller også – så kan den gamle model, der ligger i skabet få nyt liv; komplet med klikhjul, 8 gigabyte internt lager til musikfiler og trådløse hovedtelefoner.

Pod Case er et koncept, der er snittet af den koreanske designer Joyce Lang. Den er produceret af silikone, så Apple Watch er nem at montere, og så er der naturligvis huller til trådløs opladning og til betjening af urets digitale krone. Klikhjulet er så vist vides helt kosmetisk; musikken skal betjenes direkte på urets trykfølsomme skærm.

Etuiet er lavet for virksomheden C.O. Designlab men der er ingen informationer om den vil komme i produktion. Det håber undertegnede. Ideen er hermed givet videre, Apple … I øvrigt er det pudsigt, at uret her kan trylles om til noget, der ligner en iPod Nano. Da Nano kom på markedet, kom der etuier, der tryllede Nano om til et armbåndsur.

Nyd billeder af konceptet herunder:

Pod Case tryller dit Apple Watch om til en iPod